Han ble med i Kaizers Orchestra 2001, men han var også med på prosjektene bandmedlemmene hadde før den tid. Røthing var en gammel musikerkamerat av Janove Ottesen og Geir Zahl, og hadde vært med på alle innspillinger Blod, Snått & Juling og gnom hadde gjort. Røthing hadde, som Zahl, bakgrunn fra Klepp Rockeklubb og spilte funk/rockegitar i Zombie Porkchop og senere indie-gitar i Watershed.